**Referat fra møde i Akademisk Råd**

26. februar 2018 kl. 13.15

**Tilstedeværende:** Charlotte Granly,Dion Rüsselbæk Hansen, Stig Børsen Hansen, Simon Hedegaard, Esben Nedenskov Pedersen, Katrine Sofia Lind, Emil Bügel Fisker Madsen, Kathrin Maurer, Sharon L. Millar (pkt. 6), Bodil Ravn, Flemming Smedegaard, Casper Sylvest, Simon Møberg Torp.

**Fra administrationen deltog:** Martin Lund (referent).

**Afbud:** Benedicte Karlog Mortensen.

Formanden indledte mødet med at byde velkommen til Esben Nedenskov Pedersen, der er udpeget som ny studielederobservatør i Akademisk Råd.

Dagsorden for mødet:

**A-punkter**

1. **Godkendelse af referat fra ekstraordinært møde i Akademisk Råd den 11. januar 2018**

Godkendt.

1. **Meddelelser, herunder høringer og referater**

Ingen bemærkninger.

1. **Doktordisputats**

Akademisk Råd godkendte det af Institut for Historie indstillede bedømmelsesudvalg.

1. **Opfølgning på det det ekstraordinære møde i januar**

Dekanen orienterede om forløbet i sagen siden sidste møde, herunder om de projektforslag, der er blevet indstillet til direktionen. Han oplyste samtidig, at alle forslagsstillere har modtaget svar.

Dekanen bemærkede, at flere af de forslag, der ikke er videresendt til behandling i direktionen, vil kunne finansieres af ikke disponerede midler fra dimensioneringsomstillingspuljen. Han oplyste, at der vil blive fulgt op på en række forslag med henblik på at drøfte mulighederne for gennemførelse med forslagsstillerne.

Formanden spurgte til et konkret projektforslag, som var tænkt gennemført i samarbejde med Det Samfundsvidenskabelige Fakultet. Dekanen bemærkede, at projektforslaget ikke var videresendt til direktionen, da man fra Samfundsvidenskabs side havde besluttet ikke at deltage i projektet på nuværende tidspunkt. Dekanen bemærkede, at denne beslutning var truffet meget sent i forløbet, men understregede dog samtidig, at projektet fortsat lever og formentlig vil fremsendes på et senere tidspunkt.

Formanden spurgte endvidere til egenfinansieringen i forbindelse med de indstillede forslag. Han ønskede at vide, om fakultetsledelsen har været tilbageholdende med forpligtende egenfinansiering i projekterne for så vidt denne egenfinansiering kan få negative personalemæssige konsekvenser på andre fagområder.

Dekanen svarede hertil, at der i de indstillede forslag var blevet skelet til Akademisk Råds udtalelse fra seneste møde. Det ligger dog samtidig fast at projekterne vil skulle indlejres og finansieres på fakultetet efterfølgende (efter 2021). Dekanen gentog i denne forbindelse, at indlejringsforpligtelsen ikke vil have personalemæssige konsekvenser, hvis det står til ham.

Formanden efterspurgte en oversigt over svar på samtlige projektforslag. Dekanen oplyste, at en sådan vil blive udarbejdet.

1. **Talent**
2. Indstillinger fra studierne.

Formanden efterspurgte indledningsvis større ensartethed i de fremsendte indstillinger. Martin Lund oplyste at dette vil blive taget op i fakultetsadministrationen med henblik på en opstramning af vejledningen.

Fakultetet havde modtaget 6 indstillinger om talentudmærkelse. 4 af disse blev godkendt af Rådet, mens Rådet i et tilfælde ikke fandt den indstillede kandidat vægtig nok. En indstilling blev sendt tilbage med anmodning om fremsendelse af yderligere materiale.

1. Opfølgning på talentprogram i Sprog

Formanden orienterede om ændringer i forslaget til talentprogrammet i sprog, herunder om skærpede krav til optagelse og eksamen. Han fastslog samtidig, at talentprogrammet skal føre til anerkendelse på eksamensbeviset og derfor ikke henhører til behandling i Akademisk Råd, hvor kun indstillinger om udmærkelser behandles. Akademisk Råd tog dette til efterretning.

1. **Temapunkt: Køn, ligestilling og mangfoldighed**

Formanden introducerede temaet og bød velkommen til formanden for Humanioras ligestillingsudvalg, Sharon Millar, der var inviteret til at deltage i behandlingen af punktet. Han henledte Rådets opmærksom på to kommende arrangementer ved SDU: Humanioras ligestillingsseminar den 19. marts 2018 og Gender Equality Team’s Kick Off symposium den 12. april 2018.

Sharon Millar orienterede herefter om sammensætningen af og arbejdet i Humanioras ligestillingsudvalg. Hun oplyste, at der i udvalget ikke alene er fokus på spørgsmålet om kønsligestilling, men at der i højere grad fokuseres på spørgsmål om mangfoldighed på arbejdspladsen. Der var i udvalget et ønske om at identificere eventuelle problemstillinger i relation til ligestilling. Hun oplyste endvidere, at udvalgsmedlemmerne var blevet bedt om i deres respektive enheder at synliggøre udvalget og arbejdet med ligestilling på fakultetet.

Dekanen fulgte op med en orientering om kønsligestillingen på Humaniora ved SDU, som i sin tendens ser meget fornuftig ud, også sammenlignet med andre danske fakulteter. På enkelte områder er der dog stadig et stykke vej til målet. Derudover er der behov for mere viden om, hvorfor ligestillingen mellem kønnene mindskes på særlige punkter i forskeres karriere.

Han oplyste i tilknytning hertil, at SDU’s nyetablerede Gender Equality Team (GET) vil blive inviteret til at bidrage til udvalgte stillingsopslag og stillingsbesættelser.

Kathrin Maurer gav udtryk for, at hun ved sine tidligere ansættelser ved andre institutioner ikke har oplevet samme fokus på dette spørgsmål. Hun mente, at man skulle være varsom med ikke at fremstille kvinder, som en social gruppe med behov for særlig behandling.

Akademisk Råd drøftede spørgsmålet om ligestilling på fakultetet, herunder mulighederne for at afdække årsagerne til det fortsat åbenlyse misforhold i overgangen fra kandidat til ph.d.-stipendium og i overgangene mellem forskellige kategorier af VIP-ansættelse.

Formanden spurgte til de studerende syn på ligestillingsspørgsmålet. De studerende oplyste, at det ikke var et spørgsmål, der optog dem i særlig høj grad.

1. **Kort drøftelse af mulige temapunkter til kommende møder**

Formanden ønskede at høre Akademisk Råds syn på temapunkter til drøftelse på Akademisk Råds møder.

Det besluttedes at udvalgte medlemmer af Akademisk vil bidrage med indspil til temapunkter om henholdsvis forskningsfrihed og DVIP med henblik på drøftelse i Akademisk Råd.

1. **Nyt fra Universitetsrådet v/formanden**

Formanden oplyste, at der var afholdt møde i Universitetsrådet onsdag den 21. februar 2018. Han beklagede, at han ikke ikke kunne referere fra mødet, der var omfattet af fuld fortrolighed.

1. **Nyt fra Direktionen v/dekanen**

Dekanen orienterede om, at forslag om til- og fravalg var blevet behandlet på direktionsseminar den 22.-23. februar 2018. Direktionens indstilling vil blive drøftet i Hovedsamarbejdsudvalget og Universitetsrådet inden den fremsendes til bestyrelsen.

1. **Nyt fra Fakultetet v/dekanen**

Dekanen orienterede om, at:

* fakultetet har evalueret investeringen af HUM SEED-midler. Det er opfattelsen, at HUM SEED-midlerne har været en god satsning med en betydelig succesrate for eksterne projektansøgninger, som i opstarten har været støttet af HUM SEED-midler.
* fakultetet netop har modtaget den bibliometriske forskningsindikator for 2017 fra SDUB.
* der er udpeget to DIAS-chairs fra Humaniora, og at der snarligt vil blive udpeget associerede chairs. Han oplyste i tilknytning hertil, at DIAS-tilknyttede forskere vil kunne bevare deres nuværende arbejdsplads i deres respektive fagmiljøer.
1. **Eventuelt**

Ingen bemærkninger.

Mødet sluttede kl. 15.05

Med venlig hilsen

Casper Sylvest

Formand